Neçədi - Oldu (Qeysər - Novrəs İman)
Qeysər
Fərşi-züumurun neçə nizamı,
Neçədi cəsədi, canı neçədi?
Neçədi təhtində səhvətül xuram, 
Neçədi əfzəli, xanı neçədi?

İman
Fərşi-züumurun beşdi nizamı,
Cəsədi yeddidi, canı üç oldu.
Üç varlıq təngində fərşi göstərin, 
Əfzəli ikidi, xanı üç oldu.

Qeysər
Ayeyi-vəlnəcmi-iza havadan,
Nə olur aşikar o vəzzühadan?
Vəl şəmsi, vəl leyli iza yaxadan,
O əziz ayənin sanı neçədi?

İman
Vəl nəcmi-Rəsulun qəlbi münəvvər, 
Vəzzüha camalı, hüsnü müəttər 
Vəl leyli şəmindən alındı xəbər,
Şeş guşə ayətin sanı üç oldu.

Qeysər
Momudu şintiya İlya Taptap,
Naibi mərmərə əbzədül şəhab. 
Tohiri-əladır amasil xitab, 
Qatili-huşanın şanı neçədi?

İman
Momudu şintiya Rəsuli-əla, 
Taptap-Əlidir, nami-İlya.
Mərmərə şahabim şahi-Mürtəza, 
Qatili-huşanın şanı üç oldu.

Qeysər
Qeysərəm, sözümdən qaldı bir kalam, 
Harda bu işlərə verildi əncam?
Sən de, mən eşidim yerbəyer tamam, 
Neçədi mənzili, xanı neçədi?

İman
Tohiri-əladır imamül hüda,
Uzatma, kəs dilin, sözün et cüda. 
Bənd elərəm səni, istəsə xuda,
İman deyər, axır sözün heç oldu.

XX əsrin qoşmaları
XX əsrin deyişmələri
Bağlamalar